Document ID: 32004R1944

UREDBA KOMISIJE (ES) št. 1944/2004
z dne 10. novembra 2004
o odobritvi prenosov količinskih omejitev za tekstilne izdelke in oblačila s poreklom iz Ljudske republike Kitajske
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov iz tretjih držav (1), in zlasti člena 7 Uredbe,
ob upoštevanju naslednjega:
(1)
Člen 5 Sporazuma med Evropsko gospodarsko skupnostjo in Ljudsko republiko Kitajsko o trgovini s tekstilnimi izdelki, parafiranim 9. decembra 1988 in odobrenim s Sklepom Sveta 90/647/EGS (2) kakor je bil nazadnje spremenjen in razširjen s Sporazumom v obliki izmenjave pisem, parafiranim 19. maja 2000 in odobrenim s Sklepom Sveta 2000/787/ES (3), predvideva možnost prenosov med kvotnimi leti. O prej navedenih določbah o prožnosti je bil uradno obveščen nadzorni organ za tekstil pri Svetovni trgovinski organizaciji, potem ko je k njej pristopila Kitajska.
(2)
Ljudska republika Kitajska je 2. avgusta 2004 predložila zahtevek za prenose količin med kvotnim letom 2003 in kvotnim letom 2004.
(3)
Prenosi, za katere je zaprosila Ljudska republika Kitajska, spadajo v okvir omejitev določb o prožnosti iz člena 5 Sporazuma med Evropsko gospodarsko skupnostjo in Ljudsko republiko Kitajsko o trgovini s tekstilnimi izdelki, parafiranim 9. decembra 1988, in kot je navedeno v stolpcu 9 k Prilogi VIII k Uredbi (EGS) št. 3030/93.
(4)
Zato je primerno, da se zahtevek odobri v obsegu razpoložljivih količin.
(5)
Zaželeno je, da ta uredba začne veljati dan po objavi, da se gospodarskim subjektom omogoči čimprejšnje koriščenje njenih ugodnosti.
(6)
Ukrepi, predvideni v tej uredbi, so v skladu z mnenjem Odbora za tekstil, predvidenega v členu 17 Uredbe (EGS) št. 3030/93 -
SPREJELA NASLEDNJO UREDBO:
Člen 1
Prenosi količinskih omejitev za tekstilne izdelke s poreklom iz Ljudske republike Kitajske, določenih v Sporazumu med Evropsko skupnostjo in Ljudsko republiko Kitajsko o trgovini s tekstilnimi izdelki, se odobrijo za kvotno leto 2004 v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. novembra 2004

Labels: 18
3
1